Concert de la Sedajazz Kids Band en el Casal Jove el dissabte 23 de febrer
19 de febrer 2019

  

El dissabte 23 de febrer a les 19 h la Sedajazz Kids Band interpretarà un concert en el Casal Jove del Port de Sagunt. L'esdeveniment, que gira entorn d'estils jazz, latin, dixie, blues, funk i reggae serà gratuït. Este concert pertany al programa musical de la delegació de Joventut de l'Ajuntament de Sagunt. 

  

Segons el col·lectiu de músics, la Sedajazz Kids Band és l'ànima de Sedajazz. Esta formació infantil naix de la inquietud per despertar l'amor a la música i potenciar el talent des de la base educativa. Amb l'únic objectiu de gaudir a través de l'aprenentatge, les xiquetes i xiquets de la Sedajazz Kids Band s'han convertit en un exemple a seguir a causa de la seua curiositat, motivació i per la seua il·lusió contagiosa, expressen en la seua pàgina web.

  

La Sedajazz Kids Band reunix en un mateix cercle xiquets de diferents edats que són capaços de comunicar-se de forma individual a través dels seus instruments i de formar part d'una unitat en la qual tots troben el seu espai. El repertori de la Sedajazz Kids Band es basa en una combinació de _standards_ i arranjaments de grans èxits de la història del pop i el rock, traduïts al llenguatge jazzístic i oberts a la improvisació.

  

El mes de juliol de 2015 van guanyar el concurs de grups organitzat per l'emissora Rock FM i van actuar amb Los Enemigos en els Concerts de Vivers en la Fira de Juliol de València. Al maig de 2017 queden finalistes en el concurs del Formigues Festival a Benicàssim. En 2016 graven el seu primer cd que inclou la cançó original _Cantant en Valencià_ que van fer per a Les Trobades d'Escoles en Valenciá. Al gener de 2018 van actuar acompanyant a Soledad Jiménez en el Palau dels Arts de València en la Gala Payasospital.

![](/media/gbdjxogk/069_c_foto-2.jpg)  
![](/media/ckpl5tz4/069_c_foto-1.jpg)  

​

*   [](http://www.facebook.com/sharer.php?u=https://aytosagunto.es/va/actualitat/concert-de-la-sedajazz-kids-band-en-el-casal-jove-el-dissabte-23-de-febrer/ "Facebook")
*   [](http://twitter.com/share?url=https://aytosagunto.es/va/actualitat/concert-de-la-sedajazz-kids-band-en-el-casal-jove-el-dissabte-23-de-febrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concert-de-la-sedajazz-kids-band-en-el-casal-jove-el-dissabte-23-de-febrer/ "Linked In")
*   [](mailto:?body=https://aytosagunto.es/va/actualitat/concert-de-la-sedajazz-kids-band-en-el-casal-jove-el-dissabte-23-de-febrer/)